作者：张炎
词牌/韵律：瑶台聚八仙・新雁过妆楼

paragraphs: 带雨春潮。
人不渡、沙外晓色迨遥。
自横深静，谁见隔柳停桡。
知我知鱼未是乐，转篷闲趁白鸥招。
任风飘。
夜来酒醒，何处江皋。
泛宅浮家更好，度菰蒲影里，濯足吹箫。
坐阅千帆，空竞万里波涛。
他年五湖访隐，第一是吴淞第四桥。
玄真子、共游烟水，人月俱高。